Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: bírságolási jogköréről szóló 87/1997. (V. 28.) Korm. rendelet 9. § (1) bekezdésének g) és k) pontjának megfelelően — az érdekelt miniszterekkel egyetértésben — az alábbiakat rendelem el:”
Paragraph Index: 228

5. § Az R. 3. §-ának (1) bekezdése a következő 6—13. pontokkal egészül ki: „6. Nukleáris üzemanyagciklussal összefüggő kutatási és fejlesztési tevékenység: olyan tevékenység, amely kifejezetten az alábbiakban felsoroltak bármilyen eljárási vagy rendszerfejlesztési kérdéseire vonatkozik: — nukleáris anyag konverziója, — nukleáris anyag dúsítása, — nukleáris üzemanyag gyártása, — reaktorok, — kritikus rendszerek, — nukleáris üzemanyag újrafeldolgozása, — közepes vagy nagyaktivitású, plutóniumot, magas dúsítású uránt vagy U—233-at tartalmazó hulladékok feldolgozása (kivéve a tárolást vagy végső elhelyezést szolgáló átcsomagolást vagy előkezelést, amely nem jár vegyi elemek szétválasztásával), nem terjed ki azonban az elméleti vagy a tudományos alapkutatásra, illetve a radioizotópok ipari, orvosi, vízügyi és mezőgazdasági alkalmazásaival, valamint az egészségre és környezetre gyakorolt hatásokkal és a karbantartás továbbfejlesztésével foglalkozó kutatásra és fejlesztésre. 2000/57. szám

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes